Արևելյան Ադրբեջան

Արևելյան Ադրբեջան (, կարդ.՝ Օսթան-է Ազարբայջան-է Շարղի), օսթան (նահանգ) Իրանի հյուսիս-արևմուտքում` Իրանական Ադրբեջանում, Իրանի 31 օսթաններից մեկը։ Հյուսիսից սահմանակցում է Ադրբեջանին և Հայաստանին, արևելքից՝ Արդաբիլ օսթանին, հարավից՝ Զանջան օսթանին, իսկ արևմուտքից՝ Արևմտյան Ադրբեջան օսթանին։ Օսթանի տարածքը կազմում է , բնակչությունը վերջին մարդահամարի տվյալներով` ։ Վարչական կենտրոնը Թավրիզ քաղաքն է։

Օսթանը ձևավորվել է 1950 թվականին՝ նախկին Ադրբեջան օսթանի արևմտյան և արևելյան մասերի բաժանվելու արդյունքումIran Provinces։ 1993 թվականի օսթանի արևելյան շրջաններն առանձնացվել են որպես Արդաբիլ օսթան։ 2014 թվականից օսթանը մասն է կազմում Իրանի 3-րդ տարածաշրջանի, որի կենտրոնական գրասենյակը տեղակայված է Թավրիզում։

 Բնակչություն 
2006 թվականի մարդահամարի տվյալներով օսթանի բնակչությունը կազմում էր 3 527 267 մարդ` 911 241 տնային տնտեսություններում։ 2011 թվականի մարդահամարը հաշվառել էր 3 724 620 մարդ, որոնք ապրում էին 1 085 455 տնտեսություններում։ Ըստ վերջին` 2016 թվականի մարդահամարի տվյալների` բնակչությունը կազմում էր արդեն 3 909 652 մարդ` 1 223 028 տնտեսություններում։

Տասը հազարից ավել բնակչություն ունեցող քաղաքներն են Թավրիզը (բնակչությունը 2016 թվականի դրությամբ` 1 558 693 մարդ), Մարաղան (175 255 մարդ), Մարանդը (130 825 մարդ), Ահարը (100 641   մարդ), Միանեն (98 973 մարդ), Բոնաբը (85 274 մարդ), Սահանդը (82 494 մարդ), Սարաբը (45 031 մարդ), Ազարշահրը (44 887  մարդ), Հադիշահրը (34 346 մարդ), Աջաբշիրը (33 606 մարդ), Սարդռուդը (29 739 մարդ), Մալեքանը (27 431 մարդ), Շաբեսթարը (22 181 մարդ), Խոսրովշահը (21 972 մարդ), Բոստանաբադը (21 734 մարդ), Հաշթռուդը (20 572 մարդ), Օսքուն (18 459 մարդ), Իլխչին (16 574 մարդ), Բասմենջը (12 692 մարդ), Մամղանը (11 892 մարդ), Գուգանը (11 742 մարդ), Հերիսը (10 515 մարդ), Յամչին (10 392 մարդ)Իրանի քաղաքների բնակչությունն ըստ մարդահամարների արդյունքների (անգլ.)։ Ընդհանուր առմամբ 2016 թվականի դրությամբ քաղաքներում ապրում էր 2 809 424 մարդ կամ օսթանի բնակչության 71,9%-ը։

 Վարչական բաժանում 
Օսթանը բաժանված է 21 շահրեստանների (գավառների).

360px

+ Արևելյան Ադրբեջան օսթանի շահրեստանները Շահրեստան  Բնակ. 2006  Բնակ. 2011   Բնակ. 2016   Վարչ. կենտրոն Ազարշահր շահրեստան  99 286  107 579  110 311  Ազարշահր Ահար շահրեստան  147 781  150 111  154 530  Ահար Աջաբշիր շահրեստան  65 741  66 746  70 852  Աջաբշիր Բոնաբ շահրեստան  125 209  129 795  134 892  Բոնաբ Բոստանաբադ շահրեստան  96 555  94 985  94 769  Բոստանաբադ Թավրիզ շահրեստան  1 557 241  1 695 094  1 773 033  Թավրիզ Խուդափերին շահրեստան1  —  34 977  32 995  Խոմարլու Հաշթռուդ շահրեստան  64 611  60 822  57 199  Հաշթռուդ Հերիս շահրեստան  67 626  67 820  69 093  Հերիս Հուռանդ շահրեստան2  —  —  —  Հուռանդ Մալեքան շահրեստան  100 366  106 118  111 319  Մալեքան Մարաղա շահրեստան  227 635  247 681  262 604  Մարաղա Մարանդ շահրեստան  229 215  239 209  244 971  Մարանդ Միանե շահրեստան  187 870  185 806  182 848  Միանե Շաբեսթար շահրեստան  121 787  124 499  135 421  Շաբեսթար Չարոյմաք շահրեստան  33 921  32 745  31 071  Ղարաաղաջ Ջուղա շահրեստան  52 176  55 166  61 358  Ջուղա Սարաբ շահրեստան  132 094  131 934  125 341  Սարաբ Վարզաղան շահրեստան  46 833  45 708  52 650  Վարզաղան Քալեյբար շահրեստան  87 259  48 837  46 125  Քալեյբար Օսքու շահրեստան  84 061  98 988  158 270  Օսքու Ընդհանուր  3 527 267   3 724 620  3 909 652 

 Տես նաև 
 Օսթան Արևմտյան Ադրբեջան

 Ծանոթագրություններ 

 Արտաքին հղումներ 
 Արևելյան Ադրբեջանի նահանգապետարանի պաշտոնական կայք  (պարսկերեն)
 Ադրբեջան շրջանի պատկերներ (անգլերեն)
 UNESCO-ի Կենսոլորտի Ռեզերվ -Արասբարանի մասին  (անգլերեն)
 UNESCO-ի Կենսոլորտի Ռեզերվ -Ուրմիա լճի մասին  (անգլերեն)
 Արևելյան Ադրբեջանի Հետազոտական Այգու ցանցի պորտալը  (պարսկերեն)

Կատեգորիա:Արևելյան Ադրբեջան նահանգ
Կատեգորիա:Իրանի աշխարհագրություն
Կատեգորիա:Իրանի նահանգներ